《书梁山杨氏亭壁》
宋代·李新

骑马黄尘本不知，作新轩榭发幽奇。缬云山色屏千曲，绣地花光春四时。

涤器讵须能赋客，力书自有起家儿。心肝呕出无空处，一宿相酬不废诗。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。